b'\n_START_ARTICLE_\nAndreja Jernej\xc4\x8di\xc4\x8d\n_START_SECTION_\nIzobrazba\n_START_PARAGRAPH_\nPo izobrazbi je magistrica komunikologije, sicer pa je kon\xc4\x8dala dve fakulteti ter je univerzitetna diplomirana novinarka in univerzitetna diplomirana kulturologinja. Na temo vodenja je imela ve\xc4\x8d izobra\xc5\xbeevanj v tujini.\n_START_SECTION_\nKarierna pot\n_START_PARAGRAPH_\nSvoje mened\xc5\xbeerske izku\xc5\xa1nje je nabirala kot izvr\xc5\xa1na direktorica na Infonet medii, direktorica korporativnega komuniciranja za Slovenijo in jugovzhodne dr\xc5\xbeave pri IBM Slovenija in kot pomo\xc4\x8dnica  uprave na SIJ \xe2\x80\x93 Slovenski industriji jekla. Pred tem je bila zaposlena v piaru kot tiskovna predstavnica obrambnega ministra v \xc4\x8dasu vstopanja Slovenije v Nato in pomo\xc4\x8dnica direktorice na Uradu vlade RS za komuniciranje._NEWLINE_Svojo kariero je za\xc4\x8dela v medijskem svetu. V 15-letnih izku\xc5\xa1njah je kot novinarka in pozneje urednica delala  v tiskanih, radijskih in televizijskih medijih (Radio Slovenija, TV Slovenija, Pop TV, Dnevnik, Finance ipd.)._NEWLINE_Danes predava, pi\xc5\xa1e in vodi delavnice o komuniciranju, piaru, graditvi osebnega piara, javnem nastopanju, internem komuniciranju, skrivnostih uspe\xc5\xa1ne prezentacije, organizaciji dogodkov tako v Sloveniji kot tudi v tujini.'